સરવે અંગે વાસણા ક્મ્યુનિટી ઓન્કોલોજી સેન્ટરના ચીફ એક્ઝિક્યુટિવ ઓફિસર ડૉ. ગીતા જોષીએ કહ્યું કે, ૩૧ મે વર્લ્ડ નો ટોબેકો ડે નિમિત્તે ખૂબ નાના સેમ્પલ સાઈઝ ઉપર તમાકુનું સેવન કરતા લોકોનો સરવે હાથ ધરવામાં આવ્યો હતો. જે માટે ત્રણ ગ્રૂપ પાડવામાં આવ્યાં હતાં. જેમાં નાના-મોટા કુલ ૨૦૦ વ્યક્તિઓનો સમાવેશ કરવામાં આવ્યો હતો. સરવેનો મુખ્ય ઉદ્દેશ વિવિધ વય જૂથના લોકોમાં તમાકુના સેવનનું પ્રમાણ જાણવાનો હતો. ડૉ. ગીતા જોષીએ કહ્યું કે, સરવે કર્યો તેનાથી મોઢાના કેન્સરના ચિહ્નો ધરાવતા ત્રણ વ્યક્તિ આઈડેન્ટિફાય થયા હતા. જેમને વધુ તપાસ માટે ગુજરાત કેન્સર હોસ્પિટલ ખાતે મોકલવામાં આવ્યા હતાં. કેન્સરમાં વહેલા નિદાન અને સચોટ સારવારથી દર્દીનું આયુષ્ય વધી શકે છે.